**FIGYELEM! Tisztelt Járművezetők!**

**Változás a FUTÁR rendszer működésében a járműveken**

1. **Automatikus kezdő-megálló megerősítés**

**Eddig:** A FUTÁR OBU-n eddig minden végállomási indulás előtt **manuálisan történt**

* **a** következő **menet kiválasztása** (***menetlistából*** *a soron következő menet*) és
* a kiválasztott **menet megerősítése** (***megállólistából****, végállomás mezőt sárgáról szürkére billentve*) **is.**

**A változás hatására**:

* **a menet kiválasztása** továbbra is **manuálisan történik**
* **a menet megerősítése** a felszállóhely (ill. a végállomás, ha nincs külön le- és felszállóhely) körzetében való mozgás, illetve az oda történő behaladás közben **automatikusan megtörténik\***

**\* Automatikus menet-megerősítés:**

Ha a menet kézzel történő kiválasztása után a jármű a végállomási felszállóhely (ill. a végállomás, ha nincs külön le- és felszállóhely) körzetében mozog, a rendszer automatikusan felismeri ezt: a megállóhely nevének háttere sárgáról fehérre vált. Így a rendszer további kézi beavatkozás nélkül is érzékeli a végállomásról való elindulást, vezérli az utastájékoztató rendszert, lépteti a megállókat.

**Fontos: Csak akkor válasszuk ki a menetet, ha a járművel már beálltunk a felszállóhelyre.** Ellenkező esetben (pl. menetkiválasztás után végállomási mozgás) előfordulhat, hogy az OBU a felszállóhely (végállomás) körzetét érzékelve aktiválja a kiválasztott menetet és így sietve indulást rögzít.

**Ha tévedésből megtörténik a korai kiválasztás** és a jármű „elindul” (sietés lászik az OBU-n,), akkor a kezdő megálló nevének ismételt megérintésével visszatérhetünk „Tartózkodás” módba.

1. **Késés/sietés figyelmeztetési idejének változtatása**

A menetrendi eltérésre figyelmeztető „Késik” illetve „Siet” teljes képernyős üzenet időzítése módosul:

* késés esetén +3 percre (a korábbi 10 perc helyett már 3 perc késés esetén üzenet érkezik)
* sietés esetén -0,5 percre (a korábbi 3 perc helyett, már 0,5 perc sietés esetén üzenet érkezik)

Az üzenetet nyugtázni nem szükséges. A képernyő alap-tartalma az üzenetre történő bökéssel ismét láthatóvá válik.